21/03/2013 | Administración LocalMunicipal
Cambre
Aprobación definitiva da Ordenanza reguladora da publicidade exterior no Concello de Cambre

Exposta ao público durante trinta días, non se presentou ningunha reclamación ou suxestión, polo que, de conformidade co establecido no art.49 c) da Lei 7/1985, de 2 de abril, enténdese definitivamente aprobada. A teor do previsto no artigo 70.2 da Lei 7/1985, reguladora das bases do réxime local, e artigo 196.2 do Real decreto 2568/1986, de 28 de novembro, publícase integramente o citado texto normativo, que entrará en vigor unha vez transcorra o prazo previsto no artigo 65.2 da Lei 7/1985. Por tratarse dunha disposición administrativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados dende o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. A actividade publicitaria pódese definir como toda aquela actividade que se realiza co fin de promover de forma directa ou indirecta a contratación de bens mobles ou inmobles, servizos, dereitos e obrigacións. Esta actividade pódese servir de soportes técnicos de natureza diversa. A proliferación de valos, monopostes e outros tipos de soportes publicitarios de grande impacto visual e con grande incidencia na imaxe do contorno demanda da administración municipal a adopción de criterios para regular a instalación destes soportes dentro de termo municipal. Esta regulación debe posibilitar por unha banda a realización da actividade publicitaria e doutro a protección e mellora dos valores da paisaxe e medioambiente urbano. O artigo 84.1 b) da dita Lei de bases establece que as Corporacións locais poderán intervir a actividade dos cidadáns a través dos seguintes medios: a) Ordenanzas e bandos. b) Sometemento a previa licenza e outros actos de control preventivo. c) Ordes individuais constitutivas de mandato para a execución dun acto ou a prohibición del. Por outra parte, o artigo 194.2 da Lei 9/2002, do 30 de decembro de ordenación urbanística e protección do medio rural de Galicia suxeita a previa licenza municipal os actos de edificación e uso do solo tales como a colocación de carteis de propaganda visibles desde a vía pública, sendo o concello a administración competente para a concesión das ditas licenzas, de acordo co artigo 195.2 da citada lei, sen prexuízo das autorizacións que fosen procedentes de acordo coa lexislación aplicable. O Concello de Cambre non dispoñía dunha ordenanza que regulase os distintos aspectos da actividade de publicidade exterior e para tal efecto encargouse a redacción da presente norma que servirá para os fins indicados.1. A presente ordenanza ten por obxecto regular as condicións ás que terán que someterse as instalacións e actividades de publicidade exterior, calquera que sexa o sistema utilizado para a transmisión da mensaxe publicitaria, coa finalidade de compatibilizar a actividade publicitaria coa protección e a mellora da paisaxe urbana e da imaxe do Concello de Cambre.2. A instalación de elementos de publicidade exterior dentro do termo municipal de Cambre, rexerase polo establecido na Lei 9/2002, do 30 de decembro de ordenación urbanística e protección do medio rural de Galicia, polo Decreto 917/1967 do 20 de abril sobre publicidade exterior, en canto lle sexa de aplicación, e pola presente ordenanza.1. Publicidade exterior: toda forma de comunicación realizada por unha persoa física ou xurídica, pública ou privada, no exercicio dunha actividade comercial, industrial, artesanal ou profesional, co fin de promover de forma directa ou indirecta a contratación de bens mobles ou inmobles, servizos, dereitos e obrigacións, que sexa visible desde as vías e espazos públicos, sendo susceptible de atraer a atención de quen transite ou permaneza na vía pública.2. Valos publicitarios: os soportes estruturais de implantación estática susceptibles de albergar e transmitir mensaxes integradas na modalidade visual da publicidade exterior. Non estarán suxeitas a esta ordenanza: a) As actividades que carezan de natureza publicitaria cando se efectúen na vía pública por entidades sen ánimo de lucro, partidos políticos e outras entidades veciñais e asociativas para informar, difundir e promocionar os seus actos propios de carácter social, político, cultural, de participación cidadá, de fomento de valores cívicos, de concienciación, sensibilización social e similares. b) A actividade informativa do propio concello. c) As actividades realizadas durante as campañas electorais, que se axustarán ás disposicións previstas en materia electoral. d) A sinalización de edificios e dotacións, na vía pública, realizada polas empresas concesionarias. e) Os carteis ou rótulos que sirvan para indicar a denominación social de persoas físicas ou xurídicas ou ao servizo de actividade mercantil, industrial, profesional ou de servizos a que as mesmas se dediquen instaladas na fachada do edificio no que se desenvolva a súa actividade. Non obstante, para a súa instalación será necesario obter a preceptiva licenza de obras. f) Os carteis que se colocan nas obras en curso de execución coa finalidade de amosar a clase de obra de que se trata, os seus executores, materiais empregados, etc., que se rexerán polo establecido na normativa urbanística. Prohíbese expresamente: a) A fixación de publicidade mediante carteis, pegatinas, etiquetas, etc. sobre espazos ou elementos de dominio público ou de titularidade municipal, salvo nos lugares expresamente reservados para este fin polo concello ou a que se realice con ocasión de acontecementos e programas de tipo cultural, deportivo e outros de singular importancia así como para actuacións de patrocinio, logo de autorización do concello. b) A colocación de carteis indicativos ou de sinalización direccional na vía pública con fins publicitarios e a utilización dos sinais de circulación, dos báculos e columnas de iluminación pública e dos rótulos viarios con esta finalidade. c) A publicidade en calquera tipo de vehículo ou remolque, en circulación ou estacionado. Naqueles vehículos que pertenzan a actividades económicas poderá figurar un elemento de identificación, nome e/ou logotipo da razón social da empresa ou do seu titular ou da marca comercial do produto. d) A utilización de medios publicitarios sonoros. e) O reparto ou entrega na vía pública de folletos, anuncios, pegatinas ou calquera outra clase de produto publicitario está condicionado ao mantemento dun axeitado estado de limpeza e ornato dos espazos públicos en todo momento, sendo a empresa publicitaria e a titular do produto ou servizo que se publicite as responsables da limpeza das zonas onde se realice a entrega, e estando en canto ao réxime sancionador ao previsto na Ordenanza municipal de limpeza viaria.1. Para os efectos de delimitar os lugares para a instalación de valos publicitarios, establécese a seguinte clasificación tipolóxica do termo municipal: a) Zonas, edificacións ou elementos protexidos segundo as especificacións do Plan Xeral de Ordenación Municipal ou no seu caso nas Normas subsidiarias de planeamento. b) Solo urbano, a excepción dos incluídos no apartado a) c) Solo de núcleo rural d) Solo urbanizable e) Solo rústico 2. Para delimitar os ámbitos respectivos estarase ao disposto nas normas do Plan Xeral de Ordenación Urbana ou no seu caso nas Normas subsidiarias de planeamento.1. Nas zonas protexidas non se poderán instalar valos publicitarios.2. No solo urbano permitirase a instalación de valos publicitarios: a) Nos valados de obras en edificios de nova planta mentres se atopen en construción e durante o período de vixencia da respectiva licenza de obras. b) Nos valados de calquera tipo de obra. c) Nas obras de restauración total ou parcial de fachadas. d) Nos soares que se atopen dotados de pechamento. e) Na parede medianeira dos edificios. f) Nos pechamentos de locais comerciais desocupados e situados na planta baixa. g) No interior da parcela.3. No solo de núcleo rural, a instalación de valos publicitarios poderá realizarse sobre o propio terreo sempre que a súa instalación non vaia en contra das determinacións de protección, integración paisaxística, e de adaptación ao ambiente establecidas na Lei 9/2002 do 30 de decembro de ordenación urbanística e protección do medio rural de Galicia e polas Normas subsidiarias de planeamento municipais.4. No solo urbanizable, en tanto non se aprobe o correspondente planeamento de desenvolvemento, non se poderán realizar instalacións publicitarias, agás as que se poidan autorizar como provisionais, de acordo cos requisitos establecidos polo artigo 102 da Lei 9/2002 do 30 de decembro de ordenación urbanística e protección do medio rural de Galicia.5. En solo rústico non se poderán instalar valos publicitarios.6. Nos supostos de instalacións publicitarias situadas nas proximidades das estradas terase en conta especialmente o disposto no artigo 2º, apartado g) do Decreto 917/1967, do 20 de abril, da Presidencia do Goberno, no artigo 34.3 da Lei 4/94 do 14 de setembro de estradas de Galicia e o disposto na Lei 25/1988, do 29 de xullo, de estradas do Estado.1. Con independencia das disposicións establecidas nos artigos anteriores poderanse denegar aquelas solicitudes de licenza nas que o concello, en uso das súas competencias en materia de defensa do patrimonio, do medio ambiente ou por consideracións de índole estética, ambiental, paisaxística, etc., estime prioritaria a preservación dos citados bens.2. De igual xeito, poderanse denegar aquelas solicitudes de licenza nas que o concello entenda que coa instalación proposta se poidan danar ou comprometer a visibilidade e seguridade do tránsito rodado ou dos viandantes. Os valos publicitarios, tanto nos seus elementos, estruturas de sustentación e marcos, como no seu conxunto, deberán reunir as suficientes condicións de seguridade, calidade e presentación estética, debendo estar en concordancia co contorno urbano en que se sitúen. Co fin de garantir as condicións indicadas no artigo anterior, esixirase sempre dirección facultativa e proxecto técnico visado cando a instalación do elemento publicitario requira un elemento estrutural ou reforzamento dos existentes e ademais cando se trate de valos publicitarios luminosos ou mecánicos. Os propietarios ou titulares das instalacións publicitarias terán a obriga de identificarse nelas, para cuxo efecto deberán colocar en lugar visible e dentro do marco perimetral do soporte, o nome da empresa de publicidade titular da licenza e a data de outorgamento desta. As dimensións totais da superficie dos valos publicitarios, incluídos os marcos, non poderán exceder dos 8,50 metros de ancho, 3,50 de alto e 0,50 metros de fondo. As instalacións de valos publicitarios deberán cumprir as seguintes condicións: 1. Nos soares con pechamento, valos de obras, estruturas de valados de obras e pechamento de parcelas con edificios desocupados e deshabitados, o plano exterior do valo publicitario non excederá o plano de aliñación oficial ou do valo de obras, no seu caso. Unicamente poderán voar por encima do devandito plano de aliñación as molduras e elementos de iluminación, se os houbera, e sempre por riba dos 3,50 metros de altura.2. En medianeiras e pechamentos de locais de edificios en construción en planta baixa, o saínte do plano exterior do valo publicitario non excederá de 0,15 metros da aliñación oficial.3. Nos casos de terreos non clasificados como urbanos, o bordo inferior do valo publicitario terá unha altura mínima de dous metros sobre a rasante do terreo.4. En todo caso, a altura máxima do bordo superior do valo publicitario sobre a rasante oficial ou do terreo non poderá superar os 12 metros.1. Permitirase a colocación de carteleiras contiguas en liña coa condición de que estean separadas entre si por unha distancia de 0,25 metros.2. No solo urbano permitirase a colocación de carteleiras superpostas cando se trate dun soar con pechamento.3. En todo caso, a colocación de valos publicitarios superpostos quedará limitada a 12 metros de altura.1. As instalacións publicitarias que estean dotadas de movemento autorizaranse soamente nos emprazamentos sinalados no artigo 5.1. b). 2. As instalacións dotadas de iluminación ou movemento non deberán: a) Producir deslumbramento, fatiga ou molestias visuais. b) Inducir á confusión con sinais luminosos de tráfico. c) Impedir a perfecta visibilidade. d) Desmerecer da estética e decoración do lugar no que deben colocarse.3. Nos supostos nos que o valo publicitario estea dotado de elementos externos de iluminación, estes deberán estar colocados no bordo superior do marco e o seu saínte máximo sobre o plano do valo publicitario non poderá exceder dos 0,50 metros. Os actos de instalación de valos publicitarios están suxeitos a previa licenza municipal e ao pagamento das correspondente taxas e impostos. Os actos de publicidade exterior realizados mediante instalacións luminosas, ademais de cumprir a normativa específica de publicidade exterior, deberá acomodarse á normativa reguladora dos medios técnicos que utilicen.1. As licenzas outorgaranse deixando a salvo os dereitos de propiedade concorrentes sobre os respectivos emprazamentos e sen prexuízo de terceiros.2. Tampouco poderá ser invocado o devandito outorgamento para tratar de excluír ou diminuír, nalgunha forma, as responsabilidades civís ou penais, que deberán ser asumidas integramente polos titulares das licenzas ou propietarios das instalacións, incluso no que respecta a calquera defecto técnico da instalación ou para efectos da mensaxe publicitaria.1. As solicitudes de licenza para a instalación de valos publicitarios deberán estar debidamente asinadas e subscritas polo interesado ou o seu representante.2. Coa solicitude deberá achegarse a seguinte documentación: a) Memoria descritiva da instalación que se pretende realizar. b) Plano de situación, acoutado ao punto de referencia máis próximo sobre cartografía oficial. c) Plano acoutado do estado actual e do estado futuro cos valos publicitarios instalados, con expresión do número de valos publicitarios e dimensións de cada un deles (no caso de que non sexa preciso proxecto técnico). d) Fotografía en cor do emprazamento. e) Orzamento do total da instalación. f) Proxecto técnico visado. g) Oficios de direccións facultativas de técnicos competentes nos supostos sinalados no artigo 10 desta ordenanza. h) Autorización da Administración titular da estrada se fose precisa. i) Autorización da Consellería de Cultura no caso de instalacións en zonas de influencia de elementos catalogados ou protexidos. j) Xustificación de ter subscrito unha póliza de seguro de responsabilidade civil que cubra os danos que poidan derivarse da súa colocación, mantemento e conservación por unha contía mínima de 200.000 euros.3. A tramitación das licenzas axustarase ao procedemento establecido na Lei 9/2002, do 30 de decembro de ordenación urbanística e protección do medio rural de Galicia.1. O prazo de vixencia das licenzas será de dous anos, prorrogables logo de petición expresa do titular antes da súa extinción, por outro período de igual duración, logo da presentación da acreditación técnica de que o valo publicitario mantén as condicións esixidas no momento da súa concesión, especialmente as referidas aos elementos estructurais de sustentación.2. Non obstante, transcorridos os prazos, poderase solicitar de novo licenza para os mesmos emprazamentos.3. Para a obtención destas novas licenzas será imprescindible presentar a documentación que acredite o aboamento das taxas establecidas polo concello durante o período de vixencia da licenza anterior.4. Terminada a vixencia dunha licenza, o seu titular deberá desmontar a instalación correspondente, dentro do prazo máximo dun mes.1. As licenzas poderán ser obxecto de transmisión, debendo poñerse tal circunstancia en coñecemento da administración municipal.2. Cando a instalación fora desmontada antes do término da vixencia da licenza deberá comunicarse expresamente, por escrito, á administración municipal.3. A transmisión das licenzas, no caso de ser autorizadas, non alterará, en ningún caso, os prazos de vixencia da licenza.4. Nos supostos de transmisión de licenzas sen coñecemento da administración municipal quedarán o transmítente e o adquirinte suxeitos a todas as responsabilidades que se deriven para o titular. Os propietarios ou titulares das instalacións publicitarias e de identificación deberán mantelas en condicións de seguridade, salubridade, ornato público e decoro, realizando os traballos de mantemento e limpeza así como as obras de reparación que sexan precisas para a súa axeitada conservación, incluso cando se deriven de actos vandálicos ou de pintadas sobre calquera parte da instalación publicitaria.1. O órgano municipal competente poderá ordenar aos propietarios ou titulares das instalacións publicitarias a execución das obras ou a realización das actuacións necesarias para conservar as condiciones sinaladas no artigo anterior.2. O incumprimento inxustificado das ordes de execución habilitará ao órgano municipal competente para adoptar cualquera destas medidas: a) Execución subsidiaria a costa do obrigado ata o límite do deber normal de conservación. b) Imposición das multas coercitivas previstas na Lei 9/2002, do 30 de decembro de ordenación urbanística e protección do medio rural de Galicia ou norma que a substitúa.3. Se polos servizos municipais se apreciara a existencia dun perigo grave e inminente para a seguridade das persoas ou os bens tomaranse as medidas necesarias para evitalo, sen que sexa precisa resolución administrativa previa, que se adoptará con posterioridade.4. As ditas medidas serán as que tecnicamente se consideren imprescindibles para evitar o perigo inmediato. Todas as actuacións que se acorden serán a cargo do titular da licenza, da empresa publicitaria, da entidade ou persoa cuxo servizo ou produto se anuncie ou do titular do terreo ou edificio no que estea instalado o soporte. Os actos ou omisións que vulneren o preceptuado na presente ordenanza, teñen a consideración de infraccións urbanísticas e, polo tanto, quedarán sometidos ás disposicións xerais da Lei 9/2002, ao Regulamento de disciplina urbanística e ás específicas desta ordenanza. Serán responsables da infracción, con carácter principal, as empresas publicitarias ou a persoa física ou xurídica que executaran o acto publicitario e subsidiariamente as determinadas de acordo co artigo 219 da Lei 9/2002.1. Para a identificación das empresas propietarias dos valos publicitarios unicamente terá validez o número asignado na correspondente licenza, expresamente colocado naquelas, conforme se indica o artigo 11º da presente ordenanza, ademais do nome comercial.2. Para estes efectos non se considerarán elementos de identificación as marcas, sinais, produtos anunciados ou outras identificacións que puideran conter os valos publicitarios.3. Cando o valo publicitario careza do número e/ou nome, ou cando non se corresponda co existente nos arquivos municipais, será considerada anónima, e polo tanto, carente de titular. Para graduar a responsabilidade polas infraccións contra esta ordenanza, estas clasificaranse en leves e graves.1. Considéranse infraccións graves: a) A instalación de valos publicitarios ou a realización de publicidade en lugares nos que estea prohibido, de acordo co disposto nesta ordenanza. b) A instalación de valos publicitarios sen licenza municipal ou sen axustarse ás condicións desta, cando a dita instalación non sexa legalizable. c) O incumprimento de ordes municipais sobre corrección das deficiencias advertidas nas instalacións. d) A colocación de instalacións creando riscos certos e importantes. e) A reincidencia en dúas ou máis faltas leves dentro do termo de un ano.2. Considéranse infraccións leves a) A instalación de valos publicitarios sen licenza municipal ou sen axustarse ás condicións desta. b) As restantes infraccións ao disposto nesta ordenanza, sempre que non poidan considerarse como graves.1. O importe das multas con que se sancionen as infraccións cometidas, axustarase ás determinacións da Lei 9/2002 artigos 220 a 221.2. En ningún caso, a infracción poderá supoñer un beneficio económico para o infractor.1. Ademais da sanción que en cada caso corresponda, a administración municipal poderá ordenar a desmontaxe ou retirada dos valos publicitarios.2. As ordes de desmontaxe ou retirada de valos publicitarios deberán cumprirse polos interesados no prazo máximo de oito días.3. No caso de incumprimento, os servizos municipais procederán á execución substitutoria a costa dos obrigados, que deberán aboar os gastos de desmontaxe, transporte e almacenaxe ou ben á imposición de multas coercitivas polo importe indicado na Lei 9/2002. Sen prexuízo do disposto no artigo anterior, o órgano municipal competente poderá proceder, por razóns de seguridade, á desmontaxe daqueles valos publicitarios de instalación anónima por aplicación do artigo 29 desta ordenanza.1. Os valos publicitarios que se atopen instalados no momento de entrar en vigor a presente ordenanza, terán o prazo de seis meses para adaptarse ás súas disposicións.2. Transcorrido este período aplicarase na súa integridade o réxime que esta ordenanza establece. Quedan derrogadas as disposicións ditadas por este concello que se opoñan ou contradigan o disposto na presente ordenanza. A presente ordenanza entrará en vigor aos vinte días hábiles a contar dende o seguinte ao da súa publicación íntegra no Boletín Oficial da Provincia, de conformidade co establecido no artigo 70.2 da Lei 7/1985, reguladora das bases do réxime local. Cambre, 12 de marzo de 2013 O alcalde Manuel Rivas Caridad